פואד חוסיין

פואד מוחמד חוסיין (בערבית: فؤاد محمد حسين, בכורדית: فوئاد موحه‌مه‌د حوسێن; נולד ב-1 ביוני 1949) הוא פוליטיקאי עיראקי מהמפלגה הדמוקרטית הכורדיסטנית המכהן כשר החוץ של עיראק החל מ-6 ביוני 2020. בעבר כיהן כשר האוצר של עיראק.

 קריירה 
חוסיין הוא כורדי לורי מח'אנקין  שבעיראק, ושימש בעברו כראש המטה של נשיא כורדיסטן העיראקית מסעוד בארזאני. בשנת 2018 היה מועמד מטעם המפלגה הדמוקרטית הכורדיסטנית לתפקיד נשיא עיראק, אך הפסיד את הבחירות לברהם צאלח.

ב-25 באוקטובר 2018 מונה לשר האוצר של עיראק בממשלתו של עאדל עבד אל-מהדי, תפקיד בו החזיק עד לפיזור הפרלמנט, ועם הקמתה של ממשלה חדשה על-ידי ראש הממשלה מוסטפא אל-כאזמי, מונה לשר החוץ של עיראק.

 קישורים חיצוניים 

 הערות שוליים 

קטגוריה:שרי החוץ של עיראק
קטגוריה:שרי אוצר
קטגוריה:שרי חוץ
קטגוריה:שרי ממשלת עיראק
קטגוריה:כורדיסטן העיראקית: פוליטיקאים
קטגוריה:עיראקים שנולדו ב-1949